Συμβάσεις παροχής υπηρεσιών υπολογιστικού νέφους
Creators: name: Πλούτση, Μαρία-Λεμονιά Αθανασίου
Publisher: name: Aristotle University of Thessaloniki
Year: 2019
Subjects: Υπολογιστικό νέφος
Συμβάσεις
Προσωπικά δεδομένα
Cloud computing
Contracts
Personal data

description: Τα οφέλη και τα πλεονεκτήματα που παρέχει η τεχνολογία του «υπολογιστικού νέφους» (“cloud computing”) οδήγησαν τα τελευταία χρόνια στην ταχύτατη εξάπλωσή της. Τόσο απλοί ιδιώτες-καταναλωτές όσο και μεγάλες επιχειρήσεις και υπηρεσίες έσπευσαν να υιοθετήσουν υπηρεσίες υπολογιστικού νέφους στην καθημερινή και επαγγελματική τους ζωή. Η σπουδαιότητα και χρησιμότητα του νέφους υπογραμμίζεται συνεχώς και από την Ευρωπαϊκή Ένωση, η οποία έχει μάλιστα αναπτύξει σχετική στρατηγική με στόχο την ακόμη ταχύτερη διάδοσή του. Η περαιτέρω ανάπτυξη του τομέα της νεφοϋπολογιστικής όμως, προϋποθέτει, μεταξύ άλλων, και την ύπαρξη ενός αισθήματος εμπιστοσύνης ανάμεσα στους παρόχους των υπηρεσιών νέφους και τους πελάτες τους. Η πολυπλοκότητα όμως που χαρακτηρίζει την «αρχιτεκτονική» του υπολογιστικού νέφους, δεδομένου ότι αυτό αναπτύσσεται σε πολλά διαφορετικά τεχνικά μοντέλα και μορφές και ο πολυεθνικός χαρακτήρας του σε συνδυασμό με την άγνοια του καταναλωτικού κοινού ως προς τον ακριβή τρόπο λειτουργίας του, οδηγούν δικαιολογημένα στην έγερση ανησυχιών και στη δημιουργία προβληματισμών, ικανών να κλονίσουν την σχέση αυτή της εμπιστοσύνης. Προς αποφυγή τούτου, αναγκαία κρίνεται η από μέρους των παρόχων των υπηρεσιών νέφους παροχή όλων των κατάλληλων πληροφοριών και εγγυήσεων, προς τους χρήστες των υπηρεσιών τους, σχετικών με όλα τα τεχνικά και νομικά ζητήματα που διέπουν τη σχέση συνεργασίας τους. Η ενημέρωση αυτή, δέον είναι να λαμβάνει χώρα κατά το χρονικό σημείο της κατάρτισης της μεταξύ τους σύμβασης ενώ ιδιαίτερη προσοχή πρέπει να δίνεται σε εκείνα τα σημεία της σύμβασης που άπτονται του δικαίου προστασίας του καταναλωτή, του δικαίου προστασίας των δεδομένων προσωπικού χαρακτήρα. Επιπλέον μέριμνα πρέπει να λαμβάνεται από πλευράς των παρόχων των υπηρεσιών νέφους για την εύρυθμη και σωστή λειτουργία της υπηρεσίας προκειμένου να μην εκτίθενται σε κίνδυνο τα δεδομένα των πελατών, προσωπικά και μη, τα οποία κυκλοφορούν μέσα στο νέφος. Ενόψει των παραπάνω η παρούσα εργασία περιγράφει τη φύση και τα ιδιαίτερα χαρακτηριστικά των συμβάσεων παροχής υπηρεσιών νέφους κι επιχειρεί να προσεγγίσει το ελάχιστο περιεχόμενο των όρων που πρέπει αυτές να εμπεριέχουν, λαμβάνοντας υπόψη τα ιδιαίτερα χαρακτηριστικά του νέφους καθώς και το ισχύον νομοθετικό καθεστώς, προκειμένου οι συμβάσεις να διαδραματίσουν τον κυριότερο ρόλο στην οικοδόμηση της σχέσης εμπιστοσύνης και διαφάνειας ανάμεσα στα συμβαλλόμενα μέρη, το οποίο με τη σειρά του θα οδηγήσει στην ευρύτερη διάδοση του νέφους και στην περαιτέρω εκμετάλλευση των δυνατοτήτων του
description: The benefits and advantages that "cloud computing" technology provides has led to its rapid expansion in recent years. Both individual consumers and large businesses and services have promptly adopted cloud computing services in their daily and professional lives. The importance and usefulness of the cloud is also constantly underlined by the European Union, which has even developed a relevant strategy for its even more rapid dissemination. However, further development of the cloud computing sector implies, among other factors, the existence of a sense of trust between the cloud service providers and their customers. Nevertheless, the complexity in the nature of the cloud computing architecture, given that it develops in many different technical models and forms, as well as its multinational nature coupled with the ignorance of consumers in terms of its precise mode of operation, justifiably lead to concerns that are likely to undermine this relationship of trust. In order to avoid this, it is necessary for cloud service providers to provide the users of their services with all relevant information as well as guarantees related to all the technical and legal issues that govern their cooperation relationship. Such briefing is required to take place at the exact time of the contract drafting, with special attention being paid to those parts of the contract related to consumer protection law and the law on the protection of personal data. Further concern should be taken by cloud service providers for the proper operation of the service in order not to put the customers’ data circulating within the cloud- whether personal or not- at a high risk. In view of the above, the following dissertation describes the nature and particularities of the cloud service contracts and attempts to approximate the minimum content of the terms that they are supposed to contain, taking into account the specific features of the cloud as well as the current legal status, so that the contracts would play the leading role in building a trust and transparency relationship between the parties, which in turn will lead to a wider diffusion of the cloud and a further exploitation of its potential